Onni Vilanka

Onni Armas Vilanka, sukunimi vuoteen 1934 Wilkman (13. tammikuuta 1897 Pirkkala – 6. lokakuuta 1960) oli suomalainen varatuomari, poliisimestari, valtionsyyttäjä ja hallitusneuvos.

Onni Vilangan vanhemmat olivat paperimestari Kaarle Wilkman ja Vilhelmiina Sjölund. Hän pääsi ylioppilaaksi 1918 ja suoritti oikeustutkinnon 1921 ja ylemmän hallintotutkinnon 1921. Vilanka sai varatuomarin arvon 1924. Hän teki opintomatkoja useisiin Euroopan maihin 1924–1926 ja 1931.

Vilanka oli Myrskylän ja Artjärven piirin nimismiehenä 1921-1925, Viipurin poliisilaitoksen etsivän osaston päällikkönä 1925–1927, Viipurin poliisimestarina 1927 ja Helsingin poliisimestarina 1927–1934. Hän oli Viipurin hovioikeuspiirin valtionsyyttäjänä 1934–1943, puolustusvoimien pääesikunnan hallintotoimiston päällikkönä 1944–1947, oikeusministeriön rikosrekisteritoimiston päällikkönä 1947–1953 ja puolustusministeriössä hallitusneuvoksena 1953–1960 ja keskusosaston päällikkönä 1954–1960. 

Vilanka toimi liikkuvan poliisikomennuskunnan ylimääräisenä komentajana ja tarkastajana ja oli Uudenmaan tarkastusoikeuden varapuheenjohtajana 1948–1958. Hän sai everstiluutnantin arvon 1944.

Onni Vilanka oli naimisissa vuodesta 1932 Martta Järvisen kanssa.

Lähteet 

Suomalaiset juristit
Suomalaiset poliisit
Suomalaiset virkamiehet
Suomalaiset everstit
Vuonna 1897 syntyneet
Vuonna 1960 kuolleet